Ostreae Rockefeller
Ostreae Rockefeller (Anglice oysters Rockefeller) est ferculum ostrearum fartarum apud popinam Antoine's Novae Aureliae in urbe Ludoviciana ante annum 1909 ab Iulio Alciatore inventum. Ferculum ad honorem Ioannis Rockefeller appellatum est, sed rationem nominationis nescimus.

Huîtres à la Rockefeller primum proclamatae sunt sub titulo Something new at Antoine's ("aliquid novi apud Antoine") in diario Neo-Aureliensi die 24 Octobris 1909. Popinam eo aevo rexit Iulius Alciatore, cui inventionem huius ferculi omnes adscribunt, sed annis variis: sunt qui 1889, alii 1899. Praeceptum anno 1912 divulgatum est, nomine Huîtres en coquille à la Rockefeller. Dicitur  (Escargots à la bourguignonne), apud Antoine's iam diu propositas et saepe requisitas, ob cochlearum penuriam afuisse; hac ratione novum ferculum introductum esse.

Id ferculum apud eandem popinam Roy Alciatore patronus, Iulii filius, die 29 Aprilis 1937 inferi iussit, adsedentibus praeside Franklino Roosevelt, Eliot Roosevelt Franklini filio, Ricardo Leche gubernatore Ludovicianae, Roberto Maestri urbis Neo-Aurelianae praefecto.

Notae

Bibliographia 
 M. F. K. Fisher, Consider the Oyster. Duell, Sloan and Pierce, 1941 ("Oysters Rockefeller")
 Roy F. Guste, Antoine’s Restaurant Cookbook. Novae Aureliae: Carbury-Guste, 1980 ("Oysters Rockefeller")

Nexus externi 
 Kristy Bernardo, "Oysters Rockefeller" apud The Wicked Noodle
 Melissa Clark, "Oysters Rockefeller" apud New York Times Cooking
 Dennis Littley, "How to Make Restaurant Style Oysters Rockefeller"
 
 "History on the halfshell: Antoine's Restaurant and oysters Rockefeller" (24 Augusti 2017) apud NOLA
 

Fercula ex ostreis
Gastronomia Novae Aureliae